La Policia Local de Llíria renova la seua flota de vehicles
07 de juliol de 2021

La Policia Local de Llíria ha renovat la seua flota de vehicles amb l'adquisició de quatre cotxes mitjançant el sistema de rènting. L'alcalde Joanma Miguel i el regidor de Seguretat Ciutadana, Francesc Fombuena, han assistit a l’entrega d'estos models SUV que s'ha realitzat en les dependències policials.

Dels quatre vehicles, dos són híbrids per a prestar les seues funcions en el nucli urbà, mentre que la resta estaran principalment per a ús de la Unitat Rural que vigila els camps i urbanitzacions del terme municipal.

L'edil de Seguretat Ciutadana ha destacat que esta inversió en els equipaments de la Policia Local “servirà per a donar una millor resposta en el servei policial i a més demostra el nostre compromís amb el medi ambient, ja que els dos cotxes híbrids contribueixen a reduir les emissions de CO₂”.